open-index/open-wikipedia-markdown huggingface dataset:
มหาวิทยาลัยการกีฬาแห่งชาติ วิทยาเขตเชียงใหม่

**มหาวิทยาลัยการกีฬาแห่งชาติ วิทยาเขตเชียงใหม่** หรือ **วิทยาลัยพลศึกษาเชียงใหม่** เป็นวิทยาเขตในสังกัดมหาวิทยาลัยการกีฬาแห่งชาติ กระทรวงการท่องเที่ยวและกีฬา ก่อตั้งขึ้นเมื่อปี พ.ศ. 2513 ในชื่อ "วิทยาลัยพลศึกษาเชียงใหม่" เป็นวิทยาลัยพลศึกษาแห่งแรกของประเทศไทย

## ประวัติ
วิทยาลัยพลศึกษาเชียงใหม่ ก่อตั้งเมื่อวันที่ 17 กันยายน พ.ศ. 2513 โดยกรมพลศึกษา กระทรวงศึกษาธิการ ตั้งอยู่ภายในบริเวณสนามกีฬาเทศบาลนครเชียงใหม่ ถนนสนามกีฬา ตำบลศรีภูมิ อำเภอเมืองเชียงใหม่ จังหวัดเชียงใหม่ เป็นวิทยาลัยพลศึกษาในส่วนภูมิภาคแห่งแรกของประเทศไทย

เมื่อกระทรวงศึกษาธิการมีนโยบายบรรจุข้าราชการครูจากผู้ที่มีวุฒิการศึกษาระดับปริญญาตรี กรมพลศึกษายกฐานะวิทยาลัยพลศึกษาให้สามารถเปิดทำการสอนในระดับปริญญาตรี โดยในระยะแรกได้จัดทำโครงการร่วมมือทางวิชาการกับกรมการฝึกหัดครู เป็นสถาบันสมทบของวิทยาลัยครู เพื่อเปิดสอนระดับปริญญาตรีหลักสูตรต่อเนื่อง ตั้งแต่ปีการศึกษา 2531 และได้มีการร่างพระราชบัญญัติเพื่อยกฐานะวิทยาลัยพลศึกษาขึ้นเป็นสถาบันการศึกษาระดับปริญญา ในปี พ.ศ. 2538 และใช้ชื่อ “ร่างพระราชบัญญัติสถาบันกาญจนมงคล พ.ศ. …”

จนกระทั่งในปี พ.ศ. 2548 ได้มีการประกาศใช้พระราชบัญญัติสถาบันการพลศึกษา ส่งผลให้วิทยาลัยพลศึกษาเชียงใหม่ มีสถานะเป็น "สถาบันการพลศึกษา วิทยาเขตเชียงใหม่" ต่อมาในปี พ.ศ. 2559 ได้มีการสำรวจพื้นที่สำหรับการจัดการศึกษาเพิ่มเติมในอำเภอดอยหล่อ จังหวัดเชียงใหม่

ในปี พ.ศ. 2562 สถาบันการพลศึกษาเปลี่ยนแปลงสภาพองค์กรเป็นมหาเป็นมหาวิทยาลัยตามพระราชบัญญัติมหาวิทยาลัยการกีฬาแห่งชาติ พ.ศ. 2562 จึงเปลี่ยนสถานะเป็น "มหาวิทยาลัยการกีฬาแห่งชาติ วิทยาเขตเชียงใหม่" ดังเช่นปัจจุบัน

## การจัดการศึกษา
วิทยาเขตเชียงใหม่ จัดการศึกษาระดับปริญญาตรีและบัณฑิตศึกษา จำนวน 8 สาขาวิชา ปัจจุบันมีจำนวนนักศึกษาทั้งสิ้น 1,160 คน บุคลากรจำนวน 152 คน

### คณะ
#### ระดับปริญญาตรี
* คณะศึกษาศาสตร์
* คณะวิทยาศาสตร์การกีฬาและสุขภาพ
* คณะศิลปศาสตร์

#### ระดับปริญญาโท
* คณะศึกษาศาสตร์ สาขาพลศึกษาและกีฬา

#### ระดับปริญญาเอก
* คณะปรัชญา สาขาพลศึกษาและกีฬา

## การพระราชทานปริญญาบัตร
สถาบันการพลศึกษา ได้รับพระมหากรุณาธิคุณจากพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของสถาบันการพลศึกษา ครั้งแรก (ประจำปีการศึกษา 2548–2551) เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร พระราชวังดุสิต ลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร

## อ้างอิง

หมวดหมู่:มหาวิทยาลัยการกีฬาแห่งชาติ
การกีฬาแห่งชาติ
หมวดหมู่:สถานศึกษาในอำเภอเมืองเชียงใหม่
โอโตโกะโนะโกะ

[thumb| นักแสดงตลกชาย [ยาคุง ซากุระซึกะ|Yakkun Sakurazuka แต่งกายเป็นนักเรียนหญิง]]
 **โอโตโกะโนะโกะ** (, "ลูกสาวเพศชาย" หรือ "สาวเพศชาย", บางครั้งก็อ่านว่า otoko no musume) เป็นคำในภาษาญี่ปุ่นที่หมายถึงผู้ชายที่แสดงออกเป็นผู้หญิง ).

## อ้างอิง

หมวดหมู่:คำและวลีภาษาญี่ปุ่น
หมวดหมู่:ศัพท์ในการ์ตูนญี่ปุ่น
หมวดหมู่:บทความที่มีข้อความภาษาญี่ปุ่น
อาเกฮันท์

**อาเกฮันท์** () หรือชื่อภาษาอังกฤษคือ **บิวตีฟลาย** () เป็นโปเกม่อนที่มีของโปรดเป็นเกสรดอกไม้หวานๆ ถ้าวางกระถางที่มีดอกไม้แถวริมหน้าต่างแล้วล่ะก็รับรองว่าต้องบินมาเก็บเกสรดอกไม้อย่างแน่นอน ปากที่ยาวราวกับเข็มม้วนงอนั้นจะสะดวกในการเก็บเกสรดอกไม้ มันจะล่องไปตามลมในฤดูใบไม้ผลิเพื่อเก็บสะสมละอองเกสรดอกไม้ ลักษณะภายนอกที่มีสีสันสดใสช่างงดงามยิ่งนัก แต่จะคอยไล่มิทซึฮันนีที่มาเก็บน้ำหวานออกไป เพราะความโลภที่ต้องการครอบครองของโปรดไว้แต่ผู้เดียว
## อ้างอิง

 
หมวดหมู่:สายพันธุ์โปเกมอน
หมวดหมู่:โปเกมอนประเภทแมลง
หมวดหมู่:โปเกมอนประเภทบิน
หมวดหมู่:ตัวละครที่เป็นผีเสื้อและผีเสื้อกลางคืน
หมวดหมู่:ตัวละครวิดีโอเกมที่มีความสามารถเกี่ยวกับอากาศหรือลม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2545
โอ คนอิสราเอล จงฟังเถิด

***โอ คนอิสราเอล จงฟังเถิด *** หรือ ***เชมา ยิสราเอล*** ( *Šəmaʿ Yīsrāʾēl*) เป็นคำภาวนาในศาสนายูดาห์ (รู้จักในชื่อว่า **เชมา**) ซึ่งทำหน้าที่เป็นส่วนหลักของการภาวนาในศาสนายูดาห์เวลาเช้าและเวลาเย็น  วรรคแรกของคำภาวนาเป็นการสรุปสาระสำคัญของศาสนายูดาห์ที่เป็นเอกเทวนิยม: "โอ คนอิสราเอล จงฟังเถิด พระยาห์เวห์ พระยาห์เวห์เท่านั้นทรงเป็นพระเจ้าของเรา" () ปรากฏใน

ส่วนแรกสามารถแปลได้ทั้ง "พระยาห์เวห์พระเจ้าของเรา" หรือ "พระยาห์เวห์ทรงเป็นพระเจ้าของเรา" และส่วนที่สองสามารถแปลได้ทั้ง "พระยาเวห์ทรงเป็นหนึ่งเดียว" หรือ "พระยาห์เวห์องค์เดียว" เนื่องจากปกติภาษาฮีบรูไม่ได้ใช้คำเชื่อมในประโยคปัจจุบันกาล ดังนั้นผู้แปลต้องตัดสินใจโดยอนุมานว่าคำแปลใดเหมาะสม  

ชาวยิวผู้เคร่งครัดถือว่า*เชมา*เป็นส่วนที่สำคัญที่สุดของการภาวนาในศาสนายูดาห์ การสวดวันละ 2 ครั้งถือเป็น *[[mitzvah]]* (ธรรมบัญญัติ) และยังเป็นธรรมเนียมของชาวยิวที่จะกล่าวคำว่า *เชมา* เป็นปัจฉิมวาจา และสำหรับพ่อแม่ที่สอนลูก ๆ ให้พูดคำนี้ก่อนนอนในเวลากลางคืน

คำว่า*เชมา*ถูกใช้เป็นส่วนขยายเพื่ออ้างถึงส่วนทั้งหมดของคำภาวนาประจำวันที่เริ่มต้นด้วย*เชมา ยิสราเอล* และปรากฏอยู่ใน เฉลยธรรมบัญญัติ 6:4–9, 11:13–21 และกันดารวิถี 15:37–41

## อ้างอิง

## แหล่งข้อมูลอื่น

* "Shema" at the *[[Jewish Encyclopedia]]*
* Recitation of the Shema Yisrael
* Explanation of the Shema by Rabeinu Bachya
* Anthology of Translations of Shema https://www.academia.edu/42966565/Looking_with_Oneness

หมวดหมู่:หนังสือเฉลยธรรมบัญญัติ
หมวดหมู่:คำและวลีภาษาฮีบรู
หมวดหมู่:เอกเทวนิยม
หมวดหมู่:หลักธรรมของศาสนายูดาห์
หมวดหมู่:เทววิทยาศาสนายูดาห์
คาเลบ

**คาเลบ** (, ; , *Kalev* , Tiberian vocalization: *Kālēḇ*) เป็นบุคคลที่ปรากฏในคัมภีร์ฮีบรูในฐานะตัวแทนของเผ่ายูดาห์ในช่วงการเดินทางของชาวอิสราเอลไปยังแผ่นดินแห่งพระสัญญา

การอ้างถึงคาเลบยังปรากฏในคัมภีร์อัลกุรอาน แม้ว่าจะไม่ได้ระบุชื่อของคาเลบ (อัล-มาอิดะฮฺ: 20–26)

## ในคัมภีร์ไบเบิล
คาเลบบุตรเยฟุนเนห์จากเผ่ายูดาห์ (หนังสือกันดารวิถี, ) ระวังสับสนกับคาเลบหรือเคลุบัย ที่เป็นเหลนของยูดาห์ทางเชื้อสายของทามาร์ (1 พงศาวดาร 2:3-9) และยังมีคาเลบอีกคนเป็นบุตรเฮสโรน และมีภรรยาคืออาซุบาห์ (1 พงศาวดาร 2:18,19)

ในกันดารวิถี 13 คาเลบบุตรเยฟุนเนห์เป็นหนึ่งในผู้สอดแนมสิบสองคนที่โมเสสส่งไปให้สำรวจดินแดนคานาอัน ภารกิจของพวกเขาตลอดเวลา 40 วัน ได้แก่การสำรวจเนเกบและพื้นที่โดยรอบ การประเมินลักษณะทางภูมิศาสตร์ของดินแดน กำลังพลและจำนวนประชากร ศักยภาพทางการเกษตรและจำนวนผลผลิต การจัดการเมือง (ว่าเมืองมีลักษณะเหมือนค่ายหรือฐานที่มั่น) และสภาวะการป่าไม้ของดินแดนคานาอัน โมเสสยังขอให้พวกเขามีใจกล้าหาญและนำตัวอย่างผลผลิตในท้องถิ่นของคานาอันกลับมา

ในกันดารวิถี 13 ระบุชื่อผู้นำของแต่ละเผ่า วรรคที่ 6 มีความว่า "คาเลบบุตรเยฟุนเนห์จากเผ่ายูดาห์"  รายงานของคาเลบบ่งบอกถึงความอุดมสมบูรณ์ของดินแดนและพืชผลในคานาอัน รวมถึงให้ความเห็นว่าชาวอิสราเอลสามารถยึดครองคานาอันได้

วรรคที่ 30 ของบทที่ 13 มีความว่า "แต่คาเลบได้ให้ประชาชนเงียบต่อหน้าโมเสสแล้วกล่าวว่า 'ให้เราขึ้นไปทันทีและยึดแผ่นดินนั้น เพราะเราจะชนะแน่นอน คาเลบและโยชูวากล่าวว่าผู้คนควรเชื่อในพระเจ้าและเข้าไปในดินแดนนั้น ในขณะที่ผู้สอดแนมคนอื่น ๆ 10 คนแย้งว่าการยึดครองดินแดนนั้นเป็นไปไม่ได้

## อ้างอิง

## บรรณานุกรม

* 
* 
* Ginzberg, Louis (1911). *[https://archive.org/details/legendsofjewstra03ginz Legends of the Jews: Bible Times and Characters From the Exodus to the Death of Moses]* (Volume III). Philadelphia: The Jewish Publication Society of America.
* 
* NAS Exhaustive Concordance, "Keleb", accessed 9 June 2017

## แหล่งข้อมูลอื่น

* 
*''The Jewish Encyclopedia,'' 1908
*Gili Kugler, Who Conquered Hebron? Apologetic and Polemical Tendencies in the Story of Caleb in Josh 14

หมวดหมู่:บุคคลจากหนังสือกันดารวิถี
กีฬาคริกเกตในโอลิมปิกฤดูร้อน

**กีฬา[[คริกเก็ต]]** เป็นส่วนหนึ่งของรายการแข่งขันในโอลิมปิกฤดูร้อน โดยจัดแข่งขันเพียงครั้งเดียว ในโอลิมปิกฤดูร้อน 1900 และมีเพียงการแข่งขันประเภทชายเท่านั้น ซึ่งชนะโดยสหราชอาณาจักจักร และมีกำหนดจะกลับมาจัดแข่งขันอีกครั้งในโอลิมปิกฤดูร้อน 2028

## เปิดตัวอีกครั้งในปี 2028
เมื่อวันที่ 9 ตุลาคม พ.ศ. 2566 คณะกรรมการจัดการแข่งขันโอลิมปิก 2028 ได้ประกาศให้คริกเกตอยู่ในรายชื่อกีฬาที่พวกเขาต้องการจัดแข่งขัน เมื่อวันที่ 13 ตุลาคม พ.ศ. 2566 คณะกรรมการโอลิมปิกสากลประกาศว่าการเสนอชื่อได้รับการยอมรับและอยู่ระหว่างการลงคะแนนเสียงเพื่อสรุปผลในปี พ.ศ. 2571 ในระหว่างการประชุมไอโอซี ครั้งที่ 141 ที่เมืองมุมไบ ระหว่างวันที่ 14 ถึง 16 ตุลาคม พ.ศ. 2566 ได้รับการยืนยันในวันที่ 16 ตุลาคม พ.ศ. 2566 ว่ากีฬาคริกเกตนั้นจะถูกนำเสนอในการแข่งขันกีฬาโอลิมปิกฤดูร้อน 2028 โดยมีเพียงสองคนเท่านั้นที่โหวตไม่เห็นด้วย รายการแข่งขันประกอบด้วย T20 ทั้งชายและหญิง

## ประเภทชาย
### ผลการแข่งขัน

## อ้างอิง


หมวดหมู่:ชนิดกีฬาในโอลิมปิกฤดูร้อน
อ
พาจิริซึ

**พาจิริซึ** () เป็นสายพันธุ์โปเกมอนในแฟรนไชส์*[[โปเกมอน]]*ของนินเทนโดและเกมฟรีก

## อ้างอิง

 
หมวดหมู่:สายพันธุ์โปเกมอน
หมวดหมู่:โปเกมอนประเภทไฟฟ้า
หมวดหมู่:ตัวละครที่เป็นกระรอก
หมวดหมู่:ตัวละครในบันเทิงคดีที่มีความสามารถเกี่ยวกับไฟฟ้าหรือแม่เหล็ก
หมวดหมู่:ตัวละครวิดีโอเกมที่มีความสามารถเกี่ยวกับไฟฟ้าหรือแม่เหล็ก
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2549
วี8 (จาวาสคริปต์เอนจิน)

**วี8** คือจาวาสคริปต์เอนจินและWebAssemblyที่เสรีและโอเพนซอร์ส พัฒนาโดยโครงการโครเมียม สำหรับเว็บเบราว์เซอร์โครเมียม และ กูเกิล โครม  ผู้สร้างโครงการคือ ลาร์ส บัค  เวอร์ชันแรกของเอนจิน V8 เปิดตัวพร้อมกับ Chrome เวอร์ชันแรก: 2 กันยายน 2008 นอกจากนี้ยังถูกใช้บนฝั่งเซิร์ฟเวอร์ด้วย เช่น ใน Couchbase, Deno และ Node.js

## การใช้งาน
วี8 ทำงานได้บนสถาปัตยกรรม x86, ARM, MIPS, PowerPC และ IBM ESA/390 สำหรับใช้ในเซิร์ฟเวอร์

วี8 สามารถใช้ได้ทั้งในเบราว์เซอร์หรือผสานเข้าไปในโปรเจกต์อื่น ตัวอย่างเช่น:
* เว็บเบราว์เซอร์ที่มีฐานมาจากโครเมียม เช่น Google Chrome, Brave, Opera, Vivaldi และ Microsoft Edge.
* Firefox ใช้บางส่วนของวี8 สำหรับการทำ regular expressions parsing
* เซิร์ฟเวอร์ฐานข้อมูล Couchbase
* สิ่งแวดล้อมรันไทม์ Deno
* เฟรมเวิร์กแอปเดสก์ท็อป Electron ที่ใช้ใน Atom และ Visual Studio Code
* เซิร์ฟเวอร์ฐานข้อมูล MarkLogic
* เฟรมเวิร์กแอปมือถือ NativeScript
* สิ่งแวดล้อมรันไทม์ Node.js
* สิ่งแวดล้อมรันไทม์ Qt Quick

## อ้างอิง

## แหล่งข้อมูลอื่น
* 

หมวดหมู่:ซอฟต์แวร์ของกูเกิล
หมวดหมู่:กูเกิล โครม
หมวดหมู่:ซอฟต์แวร์ในปี พ.ศ. 2551
หมวดหมู่:จาวาสคริปต์เอนจิน
ซูเปร์โกปาเดเอสปัญญา ฤดูกาล 2024

**ซูเปร์โกปาเดเอสปัญญา ฤดูกาล 2024** เป็นครั้งที่ 40 ของซูเปร์โกปาเดเอสปัญญา ซึ่งเป็นการแข่งขันฟุตบอลประจำปีระหว่างสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้ จัดการแข่งขันที่ประเทศซาอุดิอาระเบีย เนื่องด้วยข้อตกลงทางผู้สนับสนุนกับราชสหพันธ์ฟุตบอลสเปน

บาร์เซโลนา คือแชมป์เก่า.

## การคัดเลือก
ทีมที่ผ่านเข้ามาลงเล่นในการแข่งขันนี้ต้องมีคุณสมบัติในการชนะเลิศ และรองชนะเลิศลาลิกา ฤดูกาล 2022–23 และโกปาเดลเรย์ ฤดูกาล 2022–23.

### ทีมที่ผ่านเข้ามาลงเล่น
สี่ทีมต่อไปนี้ผ่านเข้าสู่การแข่งขันรายการนี้

## สนามแข่งขัน
* ทั้งสามนัดจะจัดการแข่งชันที่ เคเอสยู สเตเดียม ใน รียาด, ประเทศซาอุดีอาระเบีย.

## นัด
* เวลาที่ปรากฎเป็นเขตเวลา UTC+3

### สายการแข่งขัน


### รอบรองชนะเลิศ

----

### รอบชิงชนะเลิศ

## ดูเพิ่ม
*ลาลิกา ฤดูกาล 2023–24
*โกปาเดลเรย์ ฤดูกาล 2023–24

## อ้างอิง

2023–24
หมวดหมู่:การแข่งขันฟุตบอลในประเทศซาอุดีอาระเบีย
การปิดล้อม (แก้ความกำกวม)

**การปิดล้อม** อาจหมายถึง
* การปิดล้อม (blockade) - ความพยายามที่จะตัดเสบียงออกจากพื้นที่ใดพื้นที่หนึ่งด้วยกองกำลัง
* การปิดล้อม (ยุทธวิธีควบคุมฝูงชน) (kettling) - ยุทธวิธีของตำรวจปราบจลาจลในการกักขังผู้ประท้วง
กีฬาแฟลกฟุตบอลในโอลิมปิกฤดูร้อน

**กีฬาแฟลกฟุตบอล** จะจัดแข่งขันในกีฬาโอลิมปิกฤดูร้อนเป็นครั้งแรกในโอลิมปิกฤดูร้อน 2028 โดยจะมีการแข่งขัน 2 รายการ สำหรับ ชาย 1 รายการและหญิง 1 รายการ แฟลกฟุตบอลเป็นรูปแบบหนึ่งของกีฬาอเมริกันฟุตบอล ซึ่งผู้เล่นจะดึงแถบผ้าที่ติดอยู่กับเอวผู้ถือลูกบอลให้หลุดออกจากเข็มขัดเพื่อหยุดเกม แทนที่จะเป็นการเข้าสกัด ก่อนหน้านี้แข่งขันกันในกีฬาเวิลด์เกมส์ 2022

## ภูมิหลัง

### แฟลกฟุตบอล
หลังจากที่อเมริกันฟุตบอลถูกยกเลิกในฐานะกีฬาโอลิมปิก IFAF ได้เริ่มพยายามที่จะเผยแพร่การแข่งขันแฟลกฟุตบอล ซึ่งเป็นกีฬาประเภทไม่ต้องสัมผัสกันซึ่งผู้เล่นจะดึงธงจากถือลูกบออลแทนการเข้าสกัด เนชันแนลฟุตบอลลีก (NFL) เริ่มผลักดันให้มีการแข่งขันกีฬาดังกล่าวในโอลิมปิกฤดูร้อน 2028 ซึ่งจัดขึ้นที่ ลอสแอนเจลิส, รัฐแคลิฟอร์เนีย เพื่อเป็นแนวทางในการปรับปรุงความนิยมระดับโลก ในปี ค.ศ. 2022 พวกเขาร่วมกันตั้งกลุ่ม "Vision28" เพื่อสนับสนุนให้บรรจุกีฬาชนิดนี้ไว้ในการแข่งขัน NFL และ IFAF ถือว่าแฟลกฟุตบอลเป็นทางเลือกแทนอเมริกันฟุตบอล เนื่องจากมีการสัมผัสที่จำกัด ต้นทุนต่ำ และเนื่องจากเล่นได้ทั้งชายและหญิง

## อ้างอิง


แฟลกฟุตบอล
หมวดหมู่:แฟลกฟุตบอล
กีฬาฟุตบอลในกีฬามหาวิทยาลัยโลกฤดูร้อน

**กีฬาฟุตบอลในกีฬามหาวิทยาลัยโลก** เป็นชนิดกีฬาทางเลือกในกีฬามหาวิทยาลัยโลกฤดูร้อน 1979 แต่ระหว่างปี ค.ศ. 1985 ถึง 2019 ฟุตบอลเป็นชนิดกีฬาบังคับที่ได้รับการยอมรับ การแข่งขันฟุตบอลหญิงเริ่มขึ้นในกีฬามหาวิทยาลัยโลกฤดูร้อน 1993 โดยเป็นกีฬาไม่บังคับ เนื่องจากมีการจัดตั้งฟุตบอลมหาวิทยาลัยโลก ในปี ค.ศ. 2019 กีฬาฟุตบอลจึงจะไม่เป็นส่วนหนึ่งของรายการแข่งขันฤดูร้อน World University Games อีกต่อไปโดยเริ่มในปีนั้น ด้วยการเปลี่ยนแปลงนี้ จำนวนกีฬาบังคับจะถูกเก็บไว้ที่ 15 รายการ เนื่องจากตำแหน่งดังกล่าวจะถูกแทนที่ด้วยกีฬาแบดมินตัน ซึ่งหลังจากการแข่งขัน 5 ครั้งไปแล้ว ถึงจะเปลี่ยนจากกีฬาทางเลือกเป็นกีฬาบังคับ

## สรุป (ค.ศ. 1979-2023)
**การแข่งขันประเภทชาย 18 ครั้ง + หญิง 11 ** 

## อ้างอิง

## แหล่งข้อมูลอื่น

หมวดหมู่:กีฬามหาวิทยาลัยโลก
พิมพ์ปฏิภาณ พึ่งธรรมจิตต์

**พิมพ์ปฏิภาณ พึ่งธรรมจิตต์** ศิลปินแห่งชาติ สาขาศิลปการแสดง (ดนตรีไทยสากล) พ.ศ. 2560 ชาวอำเภอยี่งอ จังหวัดนราธิวาส เกิดเมื่อวันที่ 16 กุมภาพันธ์ พ.ศ. 2481 เสียชีวิตวันที่ 19  กรกฏาคม พ.ศ. 2563 ด้วยโรคมะเร็งเม็ดเลือด 

## ประวัติวัยเรียน
พิมพ์ปฏิภาณ เริ่มเรียนชั้นประถมศึกษา ในอำเภอยี่งอ จังหวัดนราธิวาส แต่ด้วยอยู่ในครอบครัวข้าราชการ จึงต้องย้ายที่อยู่ ย้ายโรงเรียนหลายครั้ง กระทั่งย้ายมาเรียนชั้นมัธยมศึกษา ที่โรงเรียนนราธิวาส จึงได้ฝึกเล่นดนตรีกับวงโยธวาทิต โดยเริ่มจากบาริโทน หลังจากนั้นก็ย้ายไปเป่าปิคโคโล 

จากโรงเรียนนราธิวาส พิมพ์ปฏิภาณ ย้ายไปที่โรงเรียนสันติราษฎร์บำรุง กรุงเทพฯ ซึ่งเขาก็ยังคงเล่นดนตรีอยู่เช่นเคย หลังจากนั้นมีโอกาสไปเรียนต่อที่โรงเรียนพณิชยการพระนคร ช่วงนี้เริ่มเล่นเป็นวงดนตรีคอมโบ จากนั้นย้ายเป็นนักเรียนของโรงเรียนพณิชยการธนบุรี ซึ่งก็ยังคงเล่นดนตรี

ในระดับมหาวิทยาลัย พิมพ์ปฏิภาณเรียนที่มหาวิทยาลัยธรรมศาสตร์ เขาได้เป็นนักดนตรีของวงธรรมศาสตร์ โดยรับหน้าที่เป่าแซกโซโฟน ตำแหน่งเฟิร์สแซก

## ประวัติวัยทำงาน
หลังเรียนจบ พิมพ์ปฏิภาณใช้ความสามารถทางดนตรี สอบเข้าทำงานเป็นนักดนตรีของธนาคารออมสิน โดยเขาถนัดแซกโซโฟน แต่นักดนตรีในตำแหน่งนี้ มีอยู่แล้ว จึงต้องไปฝึกเป่าทรอมโบน แทน เนื่องจากนักดนตรีตำแหน่งนี้ขาดอยู่ตำแหน่งเดียว

เมื่อทำงานไปเรื่อย ๆ พิมพ์ปฏิภาณก็ได้เปลี่ยนจากตำแหน่งทรอมโบน เป็นบาริโทนแซกโซโฟน แล้วมาเล่นเทเนอร์แซกโซโฟน กระทั่งได้เป็นเฟิร์สแซกโซโฟนของธนาคารออมสิน

ระหว่างทำงานที่ธนาคารออมสิน พิมพ์ปฏิภาณ มักติดตาม ครูสมาน กาญจนะผลิน ไปบันทึกเสียงให้นักร้องอาชีพอยู่เสมอ จึงมีโอกาสเก็บประสบการณ์เกี่ยวกับเพลงที่หลากหลาย นอกจากนี้เขายังเป็นหัวหน้าวง Big Band อีกด้วย

หลังจากทำงานกับธนาคารออมสิน 7 ปี พิมพ์ปฏิภาณ ก็ลาออก มาทำงานเพลงเต็มตัว ได้แก่ เล่นดนตรีที่ไนท์คลับ และอัดเสียงให้นักร้อง เป็นต้น กระทั่งเขาเข้าไปเรียนดนตรีที่สยามดนตรียามาฮ่า ได้ทำเพลงให้กับ ครูศรีสวัสดิ์ พิจิตรวรการ ในชุดแม่สาย ชื่อเสียงของเขาจึงเป็นที่รู้จักวงกว้าง และได้มีกิจการสตูดิโออัดเสียง อีกด้วย

เมื่ออายุ 40 ปี พิมพ์ปฏิภาณ ก็เข้ารับราชการที่กรมศิลปากร โดยตลอดอายุของพิมพ์ปฏิภาณ คลุกคลีกับดนตรีเสมอ ทั้งลูกทุ่ง ลูกกรุง และสากล 

## รางวัลจากผลงานเรียบเรียงเสียงประสาน

* เพลง “ไทยธำรงไทย” ได้รับรางวัลแผ่นเสียงทองคำ ปี 2514
* เพลง “นํ้าตาหรือจะแก้ปัญหาใจ” ได้รับรางวัลแผ่นเสียงทองคำ ปี 2518
* เพลง “ตะแลงแกงแทงใจ” ได้รับรางวัลแผ่นเสียงทองคำ ปี 2520
* เพลง “พะวงรัก” ได้รับรางวัลแผ่นเสียงทองคำ ปี 2521
* เพลง “สุดเหงา” ได้รับรางวัลแผ่นเสียงทองคำ ปี 2525

## ผลงานประพันธ์

* เพลงแม่สาย 
* เพลงพะวงรัก 
* เพลงเทพธิดาดอย 
* เพลงโชคดีที่มีในหลวง 
* เพลงสมเด็จย่าของชาวไทย 
* เพลงพุทธานุภาพ 
* เพลงมหาราชินี

## อ้างอิง

หมวดหมู่:ศิลปินแห่งชาติสาขาศิลปะการแสดง
หมวดหมู่:ศิลปินจากจังหวัดนราธิวาส
หมวดหมู่:นักแซกโซโฟนชาวไทย
หมวดหมู่:บุคคลจากอำเภอยี่งอ
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากมหาวิทยาลัยธรรมศาสตร์
กีฬากระโดดน้ำในกีฬามหาวิทยาลัยโลกฤดูร้อน

**กีฬากระโดดน้ำในกีฬามหาวิทยาลัยโลกฤดูร้อน** เป็นหนึ่งในชนิดกีฬาที่จัดแข่งขันใน **[[กีฬามหาวิทยาลัยโลก]]** ทุก ๆ สองปี และยังเป็นหนึ่งในชนิดกีฬาที่มีการแข่งขันตั้งแต่กีฬามหาวิทยาลัยโลกฤดูร้อน 1961 หลังจากที่ไม่รวมอยู่ในปี ค.ศ. 1975 และ 1989

## ตารางเหรียญรางวัล
อัปเดตล่าสุดหลังกีฬามหาวิทยาลัยโลกฤดูร้อน 2021

## อ้างอิง

## แหล่งข้อมูลอื่น
*Sports123 

หมวดหมู่:กีฬามหาวิทยาลัยโลก
ฟุตบอลเอเชียเยาวชนอายุไม่เกิน 22 ปี 2013

**ฟุตบอลเอเชียเยาวชนอายุไม่เกิน 22 ปี 2013** (; หรือเรียกอีกอย่างว่า **2013 AFC U-22 Asian Cup**') เป็นการแข่งขันฟุตบอลครั้งแรกของรายการ ฟุตบอลเอเชียเยาวชนอายุไม่เกิน 22 ปี โดยประเทศโอมานเป็นเจ้าภาพจัดการแข่งขัน มีกำหนดจัดขึ้นระหว่างวันที่ 23 มิถุนายนถึง 7 กรกฎาคม พ.ศ. 2556 แต่ถูกเลื่อนออกไปเป็นระหว่างวันที่ 11 ถึง 26 มกราคม พ.ศ. 2557 เนื่องจากการแข่งขัน 2013 EAFF East Asian Cup

## การคัดเลือกเจ้าภาพ
คณะกรรมการสมาพันธ์ฟุตบอลเอเชียได้มอบสิทธิ์ในการเป็นเจ้าภาพการแข่งขันรอบชิงชนะเลิศปี ค.ศ. 2013 ให้กับประเทศโอมาน เมื่อวันที่ 18 กรกฎาคม พ.ศ. 2555 โดยมีเพียงโอมานและไทยที่ต้องการเป็นเจ้าภาพ

## การคัดเลือก
### ทีมที่ผ่านการคัดเลือก
สำหรับการจับสลาก ทีมต่าง ๆ จะได้รับการจัดวางตามผลงานของพวกเขาในการแข่งขันฟุตบอลชิงแชมป์เอเชีย รุ่นอายุไม่เกิน 19 ปี 2010

## สนามแข่งขัน

## อ้างอิง

## แหล่งข้อมูลอื่น
*, the-AFC.com


2013
หมวดหมู่:การแข่งขันฟุตบอลนานาชาติที่ประเทศอุซเบกิสถานเป็นเจ้าภาพ
เอเชียนคัพ รุ่นอายุไม่เกิน 23 ปี 2024 รอบคัดเลือก

**เอเชียนคัพ รุ่นอายุไม่เกิน 23 ปี 2024 รอบคัดเลือก** () เป็นการแข่งขันฟุตบอลชายระดับนานาชาติสำหรับรุ่นอายุไม่เกิน 23 ปี ซึ่งตัดสินทีมที่เข้ารอบการแข่งขันเอเชียนคัพ รุ่นอายุไม่เกิน 23 ปี 2024

มีทั้งหมด 16 ทีมที่ผ่านเข้ารอบในการแข่งขันรอบสุดท้าย รวมถึงกาตาร์ที่ผ่านการคัดเลือกโดยอัตโนมัติในฐานะเจ้าภาพ

## การจับฉลาก

;หมายเหตุ
* ทีมที่มีสถานะ **ตัวหนา** เป็นทีมที่ผ่านเข้ารอบสุดท้าย
* **'(H)**': เจ้าภาพกลุ่มรอบคัดเลือกถูกกำหนดก่อนการจับสลาก
* **'(Q)**': เจ้าภาพการแข่งขันรอบสุดท้าย ผ่านการคัดเลือกโดยอัตโนมัติ โดยไม่คำนึงถึงผลการคัดเลือก
* **'(W)**': ถอนตัวหลังการจับฉลาก

## อ้างอิง

## แหล่งข้อมูลอื่น
*, the-AFC.com


2024
หมวดหมู่:การแข่งขันฟุตบอลนานาชาติที่ประเทศอุซเบกิสถานเป็นเจ้าภาพ
การสูบบุหรี่กับสุขภาพ

***การสูบบุหรี่กับสุขภาพ: รายงานโดยคณะกรรมการที่ปรึกษาผู้อำนวยการกรมบริการสาธารณสุช*** () เป็นรายงานฉบับสำคัญที่ตีพิมพ์ในวันที่ 11 มกราคม 1964 โดยคณะกรรมการที่ปรึกษาผู้อำนวยการกรมบริการสาธารณสุข ว่าด้วยการสูบบุหรี่กับสุขภาะ (Surgeon General's Advisory Committee on Smoking and Health) นำโดยลูเทอร์ แทรี ผู้อำนวยการกรมบริการสาธารณสุขของสหรัฐ รายงานฉบับนี้ระบุถึงผลกระทบต่อสุขภาพในทางลบจากการสูบใบยาสูบ โดยค้นพบว่าการสูบบุหรี่มีความสัมพันธ์เกี่ยวเนื่องกับการเกิดโรคหลอดลมอักเสบเรื้อรัง, โรคถุงลมโป่งพอง, โรคหัวใจ และโรคมะเร็งปอด รายงานฉบับนี้กลายมาเป็นหนึ่งในข่าวใหญ่แห่งปี 1964 และนำไปสู่การออกนโยบายเช่น รัฐบัญญัติว่าด้วยการโฆษณาและติดป้ายบนหีบห่อของบุหรี่ในปี 1965 และรัฐบัญญัติสาธารณสุขว่าด้วยการสูบบุหรี่ในปี 1969

## ภูมิหลัง
ก่อนหน้าที่รายงานฉบับนี้จะถูกตีพิมพ์ ผลกระทบต่อสุขภาพของใบยาสูบเป็นประเด็นที่ถกเถียงโดยทั้งผู้บริโภคบุหรี่, ผู้ชำนาญการทางการแพทย์ และรัฐบาล นับตั้งแต่ใบยาสูบและการสูบบุหรี่ถูกนำเสนอเข้ามายังวัฒนธรรมยุโรป หลักฐานเป็นชิ้นเป็นอันที่แสดงให้เห็นผลของความเจ็บป่วยจากการสูบบุหรี่เริ่มมีอย่างชัดแย้งมากขึ้นในช่วงต้นถึงกลางศตวรรษที่ 20 ที่ซึ่งมีการเผยแพร่การศึกษาระยะยาวจำนวนมาก เช่น ผลการศึกษาเชิงระบาดวิทยาของริชาร์ด ดอลล์ และผลการศึกษาทางพยาธิวิทยาของออสการ์ เอาเออร์บาค ในวันที่ 12 มิถุนายน 1957 ผู้อำนวยการแพทย์ (Surgeon General) เลอรอย เบอร์นี "ประกาศให้กรมบริการสาธารณสุขสหรัฐ (Public Health Service) ยอมรับอย่างเป็นทางการว่าหลักฐานที่มีชี้ให้เห็นถึงความสัมพันธ์แบบเป็นเหตุเป็นผล (causal relationship) ระหว่างการสูบบุหรี่และมะเร็งปอด" คณะกรรมการจากราชวิทยาลัยแพทย์ของสหราชอาณาจักรตีพิมพ์รายงานในวันที่ 7 มีนาคม 1962 ซึ่ง "กล่าวโทษว่าการสูบบุหรี่เป็นสาเหตุอย่างชัดแจ้งของมะเร็งปอดและโรคหลอดลมอักเสบ" รวมถึง "ยังเป็นไปได้ว่าจะมีส่วนก่อโรคหลอดเลือดหัวใจเช่นกัน" ด้วยแรงกดดันจากสมาคมมะเร็งอเมริกัน, สมาคมหัวใจอเมริกัน, สมาคมปอดบวมแห่งชาติ และ สมาคมสาธารณสุขอเมริกัน ประธานาธิบดี จอห์น เอฟ เคนเนดี รับรองการก่อตั้งคณะกรรมการของแทรีเพื่อศึกษาประเด็นดังกล่าว คณะกรรมการพบปะกันในเดือนพฤศจิกายน 1962 ถึง มกราคม 1964 และทำการวิเคราะห์บทความกับงานวิจัยเชิงวิทยาศาสตร์มากกว่า 7,000 ฉบับ

## รายงาน
บทสรุปของรายงานมุ่งเน้นเป็นหลักไปที่ผลกระทบเชิงลบต่อสุขภาพจากการสูบบุหรี่ ซึ่งพบว่า:
* ผู้ที่สูบบุหรี่มีอัตราการเสียชีวิตเมื่อปรับตามอายุ (age-corrected mortality rate) สูงขึ้น 70%
* การสูบบุหรี่เป็นสาเหตุชั้นต้น (primary cause) ของโรคหลอดลมอักเสบเรื้อรัง
* พบความสัมพันธ์กันระหส่างการสูบบุหรี่กับโรคถุงลมโป่งพองและโรคหัวใจ 
นอกจากนี้ในรายงานยังกล่าวถึง
* ความสัมพันธ์อย่างเป็นเหตุเป็นผลระหว่างการสูบบุหรี่กับการเพิ่มขึ้นสิบถึงยี่สิบเท่าในการเกิดมะเร็งปอด
* มีความสัมพันธ์กันในทางเดียวกันระหว่างสตรีตั้งครรภ์ที่สูบบุหรี่ กับการให้กำเนิดทารกที่มีน้ำหนักตัวต่ำ

ในช่วงปีหลังจากการออกรายงานฉบับนี้ ชาวอเมริก้นหลายล้านคนเลิกบุหรี่สำเร็จ ในจำนวนนี้สองในสามถึงสามในสี่เลิกบุหรี่ได้โดยไม่ต้องพึ่งการใช้นิโคตินทดแทน นอกจากนี้ยังพบว่าการเลิกบุหรี่ด้วยวิธีหักดิบ (cold turkey หรือ sudden-and-rapid-cessation) ประสบผลสำเร็จมากที่สุดในระยะยาว

## อ้างอิง

หมวดหมู่:รายงาน
หมวดหมู่:การสูบบุหรี่
หมวดหมู่:ผลงานในปี พ.ศ. 2507
อินางากิ

**อินางากิ** (稲垣) เป็นนามสกุลคนญี่ปุ่น อาจหมายถึง
* จุนอิจิ อินางากิ - นักร้อง
* โกโร อินางากิ - นักแสดง
* โคโนมิ อินางากิ - นักพากย์
* อินางากิ มันจิโร - นักการทูต

หมวดหมู่:นามสกุลญี่ปุ่น
การเจาะผ่าน (การทหาร)

**การเจาะผ่าน** () จะเกิดขึ้นก็ต่อเมื่อกองกำลังฝ่ายรุกสามารถบุกทะลุ หรือการเข้าตีเจาะทะลุแนวตั้งรับของคู่ต่อสู้และใช้ประโยชน์จากช่องว่างนั้นอย่างรวดเร็ว

โดยปกติแล้ว การใช้กองกำลังขนาดใหญ่กับส่วนที่ค่อนข้างเล็กของแนวหน้าเพื่อที่จะปฏิบัติการลักษณะนี้ แม้ว่าแนวตั้งรับจะใช้ระยะเวลานานมากในการตั้งแนว แต่การเจาะผ่านมักจะเกิดขึ้นอย่างกระทันหันเมื่อมีการกดดันแนวตั้งรับนั้นมากพอจนแนวนั้นเกิดการ "แตกหักอย่างฉับพลัน" (snap)

เมื่อหน่วยตั้งรับหน่วยแรกถูกเจาะ หน่วยที่อยู่ติดกันจะได้รับผลกระทบจากการถูกเจาะนี้ (ความตื่นตระหนกในวงกว้าง, การมีมุมตั้งรับที่เพิ่มเติมจากการเสียแนวข้างเคียง, ภัยคุกคามต่อแนวการส่งกำลังบำรุง) เนื่องจากพวกเขาถูกกดดันอยู่แล้ว ซึ่งสิ่งเหล่านี้อาจจะทำให้แนวที่เหลืออยู่แตกหักอย่างเฉียบพลันตามมาเช่นกัน จนส่งผลให้เกิดการสูญเสียระบบของแนวตั้งรับแบบโดมิโน ทำให้กองกำลังตั้งรับเสียขบวนและละลายในบริเวณที่ถูกเจาะผ่าน ส่งผลให้ผู้โจมตีสามารถโถมกำลังเข้าสู่ช่องว่างได้อย่างรวดเร็ว และสามารถใช้ประโยชน์จากการบุกผ่านแนวเจาะผ่านในแนวกว้าง (โดยการโจมตีหน่วยบริเวณขอบการเจาะผ่านเพื่อเปิดแนวให้กว้างขึ้น) ในทางลึก (รุกเข้าไปในดินแดนของศัตรูเชิงกลยุทธ์) หรือทั้งสองวิธีรวมกัน

## คำศัพท์เฉพาะ
พจนานุกรมภาษาอังกฤษ ฉบับออกซฟอร์ดได้บันทึกคำว่า "break through" ใช้ในความหมายทางทหารตั้งแต่ช่วงเวลาของการสงครามสนามเพลาะในปี พ.ศ. 2458 เมื่อผู้สังเกตการณ์ใช้คำนี้ในพาดหัวข่าว พจนานุกรมนิรุกติศาสตร์ออนไลน์ ระบุถึงการใช้คำว่า "breakthrough" หมายความถึง "การแก้ปัญหาหรือความก้าวหน้าอย่างกะทันหัน" ตั้งแต่คริสต์ทศวรรษ 1930 ไม่นานหลังจากที่โจเซฟ สตาลินได้เผยแพร่คำที่เทียบเคียงกันในภาษารัสเซีย () บนการปลุกใจใน "Great Breakthrough" เผยแพร่ในเดือนพฤศจิกายน พ.ศ. 2472 มีศัพท์เฉพาะทางการทหารและส่งเสริมให้เกิดการพัฒนาอุตสาหกรรมในช่วงแผนห้าปีแรกของสหภาพโซเวียต

## ดูเพิ่ม
* การเข้าตีเจาะ (การสงคราม)
* การตีหัก (การทหาร)

## อ้างอิง

## แหล่งข้อมูลอื่น
* Carl von Clausewitz, *[[On War]]*
* Heinz Guderian, *Achtung, Panzer!*

เจาะผ่าน
การเฝ้าระวัง (ยุทธวิธีทางทหาร)

right|thumb|ทหารเรนเจอร์กองทัพบกสหรัฐ ติดอาวุธด้วยปืนกลเบา M249 ทำหน้าที่รักษาความปลอดภัยแบบเฝ้าระวังเป้าหมายระหว่างปฏิบัติภารกิจในอิรัก พ.ศ. 2549
**การเฝ้าระวัง** หรือ **การเฝ้าตรวจ** () เป็นยุทธวิธีป้องกันกำลังรบในการสงครามสมัยใหม่ โดยหน่วยทหาร, ยานพาหนะทางทหาร หรืออากาศยานทางการทหารขนาดเล็กหน่วยหนึ่งสนับสนุนหน่วยที่เป็นมิตรอีกหน่วยหนึ่ง ในขณะที่หน่วยหลังกำลังดำเนินยุทธวิธีการยิงประกอบการเคลื่อนที่ คำนี้ถูกบัญญัติไว้ในหลักนิยมทางทหารของสหรัฐในคริสต์ทศวรรษ 1950

หน่วยเฝ้าระวังมักจะเข้าประจำในตำแหน่งที่ได้เปรียบ (ปกติจะเป็นพื้นที่สูงหรือโครงสร้างที่สูงพร้อมกับการกำบังที่ดี) ซึ่งสามารถสังเกตภูมิประเทศที่อยู่ข้างหน้าได้ โดยเฉพาะตำแหน่งและการเคลื่อนไหวของศัตรู ซึ่งจะทำให้สามารถทำหน้าที่เป็นระบบเตือนภัยจากการรุกรานของศัตรู และจัดให้มีการยิงคุ้มครองที่มีประสิทธิภาพสำหรับหน่วยเดียวกันที่กำลังทำการรุกคืบ

[left|thumb|รถถัง [เอ็ม1 เอบรามส์ ของนาวิกโยธินสหรัฐ ที่ได้รับมอบหมายให้กับกองร้อยเดลต้า กองพันรถถังที่ 1 ทำหน้าที่รักษาความปลอดภัยแบบเฝ้าระวังเพื่อสนับสนุนปฏิบัติการไดนามิกพาร์ทเนอร์ชิป ในเมืองชูราเคย์ จังหวัดเฮลมันด์ อัฟกานิสถาน เมื่อวันที่ 12 กุมภาพันธ์ พ.ศ. 2556]]

## หมายเหตุ


## ดูเพิ่ม
* การรบผสมเหล่า
* การเฝ้าระวังเป็นห้วง

## อ้างอิง

หมวดหมู่:ยุทธวิธีป้องกันกำลังรบ
หมวดหมู่:การสงครามทางบก
หมวดหมู่:คำศัพท์การทหาร
การเข้าตีเจาะ (การสงคราม)

**การเข้าตีเจาะ** () คือการเจาะผ่านและเคลื่อนที่อย่างรวดเร็วผ่านแนวตั้งรับทางหทาร ในตำแหน่งฐานออกตีภาคพื้นดิน

การเข้าตีเจาะเป็นการดำเนินกลยุทธ์ทางทหารระดับยุทธศาสตร์เช่นเดียวกับการโอบสองปีกที่มีข้อแตกต่างกันเล็กน้อย การโจมตีแบบเข้าตีเจาะจะทะลุโดยตรงผ่านผ่านแนวของศัตรู เมื่อผ่านไปแล้ว แต่ละปีกจะเลี้ยวและโจมตีด้านหลังของศัตรู คล้ายกับกลยุทธ์แบบสายฟ้าแลบ

การเข้าตีเจาะเป็นรูปแบบหนึ่งของการดำเนินกลยุทธ์ที่กองกำลังโจมตีพยายามที่จำทำลายการตั้งรับของข้าศึกในแนวรบแคบเพื่อขัดขวางระบบตั้งรับ ผู้บัญชาการจะใช้การเข้าตีเจาะเมื่อไม่มีปีกที่สามารถปฏิบัติการโจมตีได้ และตั้งรับของศัตรูนั้นมีความกว้างมากเกินไปและมีการตรวพบจุดอ่อนในตำแหน่งของข้าศึก หรือข้อจำกัดด้านเวลาที่ทำให้ไม่มีการป้องกันการตีโอบ

การเข้าตีเจาะเป็นการดำเนินการในรูปแบบของส่วนหนึ่งของการเข้าตีตรงหน้าซึ่งเป็นกำลังส่วนใหญ่เมื่อไม่มีหน่วยปีกที่สามารถทำการโจมตีได้ มันอยู่ในรูปแบบของการโจมตีตำแหน่งของศัตรู สร้างความแตกร้าวในแนว, ขยายช่องว่างของแนวให้กว้างขึ้น และสามารถเจาะผ่านได้ในที่สุด กองกำลังที่ถูกแบ่งออกจะแบ่งไว้สำหรับการโจมตีและการตีหักเข้าตีเจาะ การเข้าตีเจาะมีระยะของการบุกเข้าไป, รบระยะประชิด และตีหักออกมา ไม่มีการแบ่งระยะที่ชัดเจนระหว่างขั้นตอนเหล่านี้ และขั้นตอนแต่ละระยะอาจจะเกิดทับซ้อนพร้อมกัน

การเข้าตีทางปีกและและการดำเนินกลยุทธ์รูปแบบอื่น ๆ เป็นที่นิยมมากกว่าการเข้าตีเจาะหรือการเข้าตีตรงหน้า

นอกจากนี้ยังมีการใช้งานคำว่าการเข้าตีเจาะในการโจมตีทางอากาศในบางกรณี เช่น การเข้าตีเจาะแนวลึกทางอากาศของอิสราเอล (Israeli Deep-Penetration Air Raid) ในสงครามพร่ากำลังเมื่อปี พ.ศ. 2510–2513

## การปฏิบัติ
ข้อพิจารณาพื้นฐานสำหรับการเข้าตีเจาะ ประกอบไปด้วย

* สภาพภูมิประเทศ
* กำลังของข้าศึกและความลึกของฐานที่มั่น
* ระยะทางไปยังเป้าหมาย
* การเข้าจู่โจมอย่างได้ผลในพื้นที่ตำบลนั้น

## ดูเพิ่ม

* การเจาะผ่าน (การทหาร)
* การตีหัก (การทหาร)

## อ้างอิง


เข้าตีเจาะ
เข้าตีเจาะ
เข้าตีเจาะ
ปูนาคา

**ปูนาคา** () เป็นศูนย์กลางการปกครองของอำเภอปูนาคา ประเทศภูฏาน และเป็นเมืองหลวงของประเทศภูฏานจนถึงปี 1955 ที่ซึ่งย้ายเมืองหลวงไปยังทิมพูซึ่งอยู่ห่างออกไป 72&nbsp;กิโลเมตร หรือสามชั่วโมงทางรถ ปูนาคาตั้งอยู่ที่ความสูง 1,200 เมตรจากระดับน้ำทะเล 

ที่ราบลุ่มปูนาคาเป็นที่รู้จักในภูฏานจากการเกษตรข้าว ทั้งข้าวขาวและข้าวกล้องมีการเพาะปลูกตามที่ราบลุ่มแม่น้ำโพ (Pho) และ โมชู (Mo Chu) ซึ่งเป็นสองแม่น้ำสายสำคัญของภูฏาน ริมแม่น้ำนี้เป็นที่ตั้งของหมู่บ้านริตชา (Ritsha) ซึ่งทำการเกษตรต่าง ๆ  โดยเฉพาะข้าว จนทำให้ได้รับชื่อว่าเป็นถ้วยข้าวของภูฏาน

## อ้างอิง

หมวดหมู่:เมืองในประเทศภูฏาน
เพ็ญศรี เคียงศิริ

**เพ็ญศรี เคียงศิริ** นามปากกา **นราวดี** (9 กรกฎาคม พ.ศ. 2474 – 27 มีนาคม พ.ศ. 2569) เป็นนักเขียนและนักประพันธ์ชาวไทย เป็นศิลปินแห่งชาติ สาขาวรรณศิลป์ พ.ศ. 2560

เพ็ญศรีถือเป็นบุคคลสำคัญในแวดวงวรรณกรรมไทย โดยเฉพาะในแวดวงการแปลวรรณกรรมต่างประเทศให้คนไทยได้เข้าถึง อีกทั้งยังมีบทบาทในการขับเคลื่อนองค์กรนักเขียนและสนับสนุนกิจกรรมวรรณกรรมมาอย่างต่อเนื่อง

## ประวัติ
เพ็ญศรี เกิดเมื่อวันที่ 9 กรกฎาคม พ.ศ. 2474 ที่ตำบลเจ๊ะเห อำเภอตากใบ จังหวัดนราธิวาส วัยเด็กเรียนและเติบโตที่รัฐปีนัง ประเทศมาเลเซีย พื้นฐานนี้จึงเป็นที่มาของนวนิยายชื่อนางอาย ด้านครอบครัวสมรสกับนายเชี่ยวชาญ เคียงศิริ เมื่อวันที่ 12 พฤษภาคม พ.ศ. 2500 มีบุตร 4 คน คือ ณฤดี, ชัชพงศ์, โอม และพัชร์ นอกจากนามปากกานราวดีแล้ว ยังใช้นามปากกาอื่น ๆ ได้แก่ ศรีธารา, พ.ณ.นรา และศิริเพ็ญ เป็นต้น 

สำเร็จการศึกษาระดับปริญญาตรี สาขากายภาพบำบัด จากโรงพยาบาลรอยัลเมลเบิร์น และมหาวิทยาลัยเมลเบิร์น ประเทศออสเตรเลีย 

เพ็ญศรีเริ่มต้นเขียนเรื่องสั้น และนวนิยาย โดยได้รับคำแนะนำจากกัณหา เคียงศิริ (ก.สุรางคนางค์) ซึ่งเป็นป้าสะใภ้ของสามี และเป็นศิลปินแห่งชาติ สาขาวรรณศิลป์ เช่นเดียวกันผลงานแรกที่ได้รับการตีพิมพ์ คือ เรื่องสั้นชื่อ ตามีแวว ในนิตยสารเพลินจิต โดยใช้นามปากกาว่า ‘ศิริเพ็ญ’ นอกจากประพันธ์งานแล้ว เธอก็แปลวรรณกรรมต่างประเทศด้วย โดยใช้นามปากกาว่า ‘ศรีธารา’

เพ็ญศรี เคยดำรงตำแหน่งนายกสมาคมนักเขียนแห่งประเทศไทย คนที่ 13 (พ.ศ. 2542 – พ.ศ. 2544) และได้รับรางวัลสุรินทราชา ประจำปี 2551 จากสมาคมนักแปลและล่ามฯ รวมทั้งรางวัลนราธิป จากสมาคมนักเขียนแห่งประเทศไทย ปี 2554

## งานประพันธ์

* เสน่หาอาลัย
* นางอาย
* รักเกิดในตลาดสด
* ฟ้าใกล้ทะเลกว้าง
* ฟ้าสางที่กลางใจ

## อ้างอิง

หมวดหมู่:นักเขียนชาวไทย
หมวดหมู่:บุคคลที่เกิดในปี พ.ศ. 2474
หมวดหมู่:ศิลปินแห่งชาติสาขาวรรณศิลป์
หมวดหมู่:บุคคลจากจังหวัดนราธิวาส
หมวดหมู่:บุคคลจากมหาวิทยาลัยเมลเบิร์น
เตรวีโซ

**เตรวีโซ** (,  , ;  ]) เป็นนครและในแคว้นเวเนโตทางเหนือของประเทศอิตาลี เตรวีโซเป็นเมืองหลวงของแคว้นเตรวีโซ พื้นที่เทศบาลนครเตรวีโซมีประชากร 84,669&nbsp;คน (กันยายน 2017) โดยมีประชากรราว 3,000 คนอาศัยอยู่ในเขตกำแพงเมืองเก่าจากสมัยเวเนเชีย () 

เตรวีโซเป็นที่รู้จัปในฐานะแหล่งผลิตดั้งดิมของไวน์โปรเซ็กโกและราดิจโจ รวมถึงเป็นที่เข้าใจกันว่าเตรวีโซเป็นแหล่งกำเนิดของขนมหวานตีรามีซู

## อ้างอิง

หมวดหมู่:เมืองในแคว้นเวเนโต
รัฐบาลกาบรีแยล อาตาล

**รัฐบาลกาบรีแยล อาตาล** ( ; 11 มกราคม ค.ศ. 2024 - ปัจจุบัน) เป็น**คณะรัฐบาลคณะที่ 44 ของ[[ประเทศฝรั่งเศส]]** ซึ้งแต่งตั้งขึ้นเมื่อวันที่ 11 มกราคม ค.ศ. 2024 หลังจากแอมานุเอล มาครง ประธานาธิบดี ได้แต่งตั้งนายกาบรีแยล อาตาล อดีตรัฐมนตรีว่าการกระทรวงศึกษาธิการและเยาวชนในรัฐบาลของเอลีซาแบ็ต บอร์น เมื่อวันที่ 9 มกราคม ของปีเดียวกัน

มีการแต่งตั้งระลอกแรกในวันที่ 11 มกราคม ค.ศ. 2024 แล้วมีการแต่งตั้งผู้แทนรัฐมนตรีและเลขาธิการแห่งรัฐเพิ่มเติมในวันที่ 8 กุมภาพันธ์ ค.ศ. 2024

กาบรีแยล อาตาล ได้มีคำแถลงนโยบายทั่วไปจากนายกรัฐมนตรีต่อสมัชชาแห่งชาติในวันที่ 30 มกราคม ค.ศ. 2024 และต่อวุฒิสภาในวันต่อมา แต่เช่นเดียวกับเอลีซาแบ็ต บอร์น นายกรัฐมนตรีก่อนหน้านี้ เขาไม่ส่งการลงมติไว้วางใจ เนื่องจากมีรัฐบาลเป็นเสียงข้างน้อย

คณะรัฐบาลนี้สิ้นสุดลงหลังจากมีการแต่งตั้งมีแชล บาร์เนียร์ เป็นนายกรัฐมนตรีต่อจากอาตาล

## เชิงอรรถ


## อ้างอิง


หมวดหมู่:การเมืองฝรั่งเศส
หมวดหมู่:ประเทศฝรั่งเศส
หมวดหมู่:สาธารณรัฐฝรั่งเศสที่ 5
หมวดหมู่:ประวัติศาสตร์ฝรั่งเศส
รายชื่อตอนในสุภาพบุรุษสุดซอย

ด้านล่างนี้คือรายชื่อตอนของซิตคอม***[[สุภาพบุรุษสุดซอย]]*** เฉพาะหลังจากที่แยกออกมาจากซิตคอมชุด*[[บ้านสราญแลนด์]]* ออกมาเป็นซิตคอมเดี่ยว ตั้งแต่เดือนตุลาคม พ.ศ. 2561 จนถึงปัจจุบัน

## ฤดูกาลที่ 1 (เฉพาะหลังจากแยกจากบ้านสราญแลนด์)

## สุภาพบุรุษสุดซอย 2019 (ฤดูกาลที่ 2)

## สุภาพบุรุษสุดซอย 2020 (ฤดูกาลที่ 3)

## สุภาพบุรุษสุดซอย 2021 (ฤดูกาลที่ 4)

## สุภาพบุรุษสุดซอย 2022 (ฤดูกาลที่ 5)

## สุภาพบุรุษสุดซอย 2023 (ฤดูกาลที่ 6)

## สุภาพบุรุษสุดซอย 2024 (ฤดูกาลที่ 7)

## สุภาพบุรุษสุดซอย 2025 (ฤดูกาลที่ 8)

## สุภาพบุรุษสุดซอย 2026 (ฤดูกาลที่ 9)

## สุภาพบุรุษสุดซอย 2027 (ฤดูกาลที่ 10)

## สุภาพบุรุษสุดซอย 2028 (ฤดูกาลที่ 11)

## หมายเหตุ

## อ้างอิง

สุภาพบุรุษสุดซอย
*
ประเทศเบลารุสในโอลิมปิกเยาวชนฤดูหนาว 2012

**[[ประเทศเบลารุส]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2012]]** ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของเบลารุสในการแข่งขันกีฬาโอลิมปิกเยาวชนฤดูหนาว ทีมเบลารุสประกอบด้วยนักกีฬา 16 คนใน 7 ชนิดกีฬา

## ผู้ได้รับเหรียญรางวัล

เหรียญรางวัลที่มอบให้กับผู้เข้าร่วมในทีมผสม (รวม) จะแสดงด้วย "ตัวเอียง" เหรียญเหล่านี้จะไม่นับรวมในการนับเหรียญของ NOC แต่ละรายการ

## สกีลงเขา

ผลการแข่งขันดังนี้ :

;หญิง

## อ้างอิง

เบลารุส
2012
ประเทศเบลเยียมในโอลิมปิกเยาวชนฤดูหนาว 2012

**[[ประเทศเบลเยียม]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2012]]** ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของเบลเยียมในการแข่งขันกีฬาโอลิมปิกเยาวชนฤดูหนาว ทีมเบลเยียมประกอบด้วยนักกีฬา 7 คนและเจ้าหน้าที่ 9 คน ฟิลิปเป ปรีต อดีตนักไตรกีฬาชาวเบลเยียม  ทำหน้าที่เป็นหัวหน้านักกีฬาของทีม เบลเยียมจบการแข่งขันด้วย 1 หรียญเงิน โดยดรีส์ ฟาน เดน บรอคเก้

## ผู้ได้รับเหรียญรางวัล

## สกีลงเขา

ผลการแข่งขันดังนี้ :

;ชาย

## อ้างอิง

เบลเยียม
2012
ประเทศบอสเนียและเฮอร์เซโกวีนาในโอลิมปิกเยาวชนฤดูหนาว 2012

**[[ประเทศบอสเนียและเฮอร์เซโกวีนา]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2012]]** ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของบอสเนียและเฮอร์เซโกวีนาในการแข่งขันกีฬาโอลิมปิกเยาวชนฤดูหนาว ทีมบอสเนียและเฮอร์เซโกวีนาประกอบด้วยนักกีฬา 4 คนและเจ้าหน้าที่ 3 คน โดยไม่ได้รับเหรียญรางวัลใดๆ

## สกีลงเขา

ผลการแข่งขันดังนี้ :

;ชาย

## อ้างอิง

บอสเนีย
2012
ประเทศบราซิลในโอลิมปิกเยาวชนฤดูหนาว 2012

**[[ประเทศบราซิล]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2012]]** ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของบราซิลในการแข่งขันกีฬาโอลิมปิกเยาวชนฤดูหนาว ทีมบราซิลประกอบด้วยนักกีฬา 2 คนใน 1 ชนิดกีฬา

## สกีลงเขา

ผลการแข่งขันดังนี้ :

;ชาย

;หญิง

## อ้างอิง

บราซิล
2012
ประเทศบัลแกเรียในโอลิมปิกเยาวชนฤดูหนาว 2012

**[[ประเทศบัลแกเรีย]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2012]]** ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของบัลแกเรียในการแข่งขันกีฬาโอลิมปิกเยาวชนฤดูหนาว ทีมบัลแกเรียประกอบด้วยนักกีฬา 11 คนใน 6 ชนิดกีฬา

## สกีลงเขา

ผลการแข่งขันดังนี้ :

;ชาย

;หญิง

## อ้างอิง

บัลแกเรีย
2012
ฟุตบอลชิงแชมป์เอเชีย รุ่นอายุไม่เกิน 19 ปี 2010

**ฟุตบอลชิงแชมป์เอเชีย รุ่นอายุไม่เกิน 19 ปี 2010** () เป็นการแข่งขันฟุตบอลฟุตบอลชิงแชมป์เอเชีย รุ่นอายุไม่เกิน 19 ปี ครั้งที่ 36 ซึ่งจัดโดยสมาพันธ์ฟุตบอลเอเชีย

รอบคัดเลือกของการแข่งขันครั้งนี้เริ่มต้นในเดือนตุลาคม พ.ศ. 2552 โดยการแข่งขันรอบชิงชนะเลิศจัดขึ้นในเดือนตุลาคม พ.ศ. 2553

สมาพันธ์ฟุตบอลเอเชียแนะนำให้ประเทศจีนเป็นเจ้าภาพในการแข่งขันฟุตบอลชิงแชมป์เอเชีย รุ่นอายุไม่เกิน 19 ปี 2010 รอบชิงชนะเลิศ ซึ่งได้รับการอนุมัติในวันที่ 9 กุมภาพันธ์ พ.ศ. 2553 และยืนยันสิทธิ์ในการเป็นเจ้าภาพและสถานที่รอบชิงชนะเลิศที่เมืองจือปั๋ว เมื่อวันที่ 18 กุมภาพันธ์ พ.ศ. 2553 สี่ทีมอันดับแรกได้ผ่านเข้ารอบฟุตบอลโลก รุ่นอายุไม่เกิน 20 ปี 2011

## เมืองเจ้าภาพและสนามแข่งขัน

## การแข่งขันรอบคัดเลือก

### ทีมที่ผ่านการคัดเลือก

## การจับฉลาก
การจับสลากสำหรับฟุตบอลชิงแชมป์เอเชีย รุ่นอายุไม่เกิน 19 ปี 2010 จัดขึ้นเมื่อวันที่ 9 พฤษภาคม พ.ศ. 2553 ที่ จือปั๋ว  ประเทศจีน

## อ้างอิง

## แหล่งข้อมูลอื่น
* เว็บไซต์อย่างเป็นทางการของการแข่งขันเอเอฟซีเยาวชน

หมวดหมู่:การแข่งขันฟุตบอล
หมวดหมู่:ฟุตบอลในทวีปเอเชีย
หมวดหมู่:กีฬาเยาวชน
จาวาสคริปต์เอนจิน

**จาวาสคริปต์เอนจิน** (JavaScript engine) เป็นส่วนประกอบซอฟต์แวร์ที่รันรหัสต้นทางในภาษา จาวาสคริปต์ เอนจินจาวาสคริปต์ในยุกแรกเป็นเพียงอินเทอร์พรีเตอร์ แต่เอ็นจิ้นสมัยใหม่ใช้การแปลแบบทันท่วงทีเพื่อประสิทธิภาพที่ดีขึ้น 

โดยทั่วไปแล้วจาวาสคริปต์เอนจิน ได้รับการพัฒนาโดยผู้จำหน่ายเว็บเบราว์เซอร์ และเบราว์เซอร์หลัก ๆ ทุกตัวก็มีจาวาสคริปต์เอนจินแถมมาด้วย เพื่อทำงานร่วมกับ เร็นเดอริงเอนจิน ผ่าน Document Object Model

การใช้จาวาสคริปต์เอนจิน ไม่ได้จำกัดอยู่เพียงเบราว์เซอร์ เช่น วี8 เป็นองค์ประกอบหลักของระบบรันไทม์ Node.js และ Deno

เนื่องจากเอ็กมาสคริปต์เป็นข้อกำหนดมาตรฐานของจาวาสคริปต์ จาวาสคริปต์เอนจินจึงอาจเรียกได้ในอีกชื่อหนึ่งว่า **เอ็กมาสคริปต์เอนจิน** ด้วยการถือกำเนิดของ WebAssembly เอ็นจิ้นบางตัวยังสามารถรันรหัสเหล่านั้นในกระบะทรายเดียวกันกับรหัสจาวาสคริปต์ทั่วไปได้

## ความเป็นมา
จาวาสคริปต์เอนจินตัวแรกถูกสร้างขึ้นโดย Brendan Eich ในปี 1995 สำหรับ เน็ตสเคป แนวิเกเตอร์ มันเป็นอินเทอร์พรีเตอร์พื้นฐานสำหรับภาษาที่ Eich คิดค้นขึ้นใหม่ (เอนจิ้นดังกล่าวได้พัฒนาเป็นเอ็นจิ้นสไปเดอร์มังกี้ (SpiderMonkey) ในเวลาต่อมา โดยสไปเดอร์มังกี้นั้นยังคงใช้ใน Firefox)

จาวาสคริปต์เอนจินสมัยใหม่ตัวแรกคือวี8ซึ่งสร้างโดยกูเกิลมาเพื่อกูเกิล โครม วี8 เปิดตัวโดยเป็นส่วนหนึ่งของกูเกิล โครม ในปี 2008 และประสิทธิภาพก็ดีกว่าเอนจินรุ่นก่อน ๆ มาก   นวัตกรรมที่สำคัญคือการแปลแบบทันท่วงทีซึ่งสามารถปรับปรุงเวลาดำเนินการได้อย่างมาก

ผู้จำหน่ายเบราว์เซอร์รายอื่น ๆ จำเป็นต้องยกเครื่องเอนจินของพวกเขาเพื่อแข่งขันในตลาดได้ Apple พัฒนาเครื่องยนต์ Nitro สำหรับเบราว์เซอร์ Safari ซึ่งมีประสิทธิภาพดีกว่ารุ่นก่อนถึง 30%  Mozilla ใช้ประโยชน์จาก Nitro บางส่วนเพื่อปรับปรุงเอ็นจินสไปเดอร์มังกี้ของตัวเอง 

ตั้งแต่ปี 2017 เอ็นจินเหล่านี้ได้เพิ่มการรองรับ WebAssembly ซึ่งช่วยให้สามารถใช้ไฟล์สั่งทำการที่แปลโปรแกรมไว้ล่วงหน้าสำหรับส่วนที่ต้องการประสิทธิภาพของสคริปต์เพจได้

## เอนจินที่มีชื่อเสียง

* วี8 จากกูเกิลเป็นจาวาสคริปต์เอนจินที่ใช้มากที่สุด กูเกิล โครมและเบราว์เซอร์ที่ใช้โครเมียมอื่น ๆ มากมายใช้งานวี8 เช่นเดียวกับโปรแกรมประยุกต์ที่สร้างด้วย CEF, Electron หรือ เฟรมเวิร์ก อื่น ๆ ที่ฝัง Chromium การใช้งานอื่น ๆ ได้แก่ ระบบรันไทม์ Node.js และ Deno
* สไปเดอร์มังกี้ได้รับการพัฒนาโดย Mozilla เพื่อใช้ใน Firefox และตัวแยกส้อมชองมัน GNOME Shell ใช้สไปเดอร์มังกี้เพื่อรองรับส่วนขยาย
* JavaScriptCore เป็นเอนจินของ Apple สำหรับเบราว์เซอร์ Safari เบราว์เซอร์ที่ใช้ WebKit อื่น ๆ และระบบรันไทม์ของ Bun ก็ใช้เบราว์เซอร์นี้เช่นกัน KJS จาก KDE เป็นจุดเริ่มต้นในการพัฒนา 
* จักร (Chakra) เป็นเอนจินของ Internet Explorer นอกจากนี้ยังได้รับการแยกส้อมโดย Microsoft มาเพื่อใช้ในไมโครซอฟท์ เอดจ์ตัวเดิม แต่ภายหลังไมโครซอฟท์ เอดจ์ถูกสร้างขึ้นใหม่โดยใช้โครเมียมจึงใช้วี8 เป็นเอนจิน

## อ้างอิง


หมวดหมู่:จาวาสคริปต์
หมวดหมู่:จาวาสคริปต์เอนจิน
วัดบ้านหงาว (จังหวัดระนอง)

**วัดบ้านหงาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหงาว อำเภอเมืองระนอง จังหวัดระนอง 

วัดบ้านหงาวตั้งเป็นสำนักสงฆ์ตั้งแต่ พ.ศ. 2500 โดยในปีนั้นมีมีพระธุดงค์จากจังหวัดปัตตานี  มีชื่อว่า  หลวงพ่อเขียด มาปักกรดโปรดสัตว์อยู่ที่บริเวณสถานีอนามัยตำบลหงาวในปัจจุบัน เนื่องจากตำบลหงาวไม่มีวัดมาก่อน  ชาวบ้านมีความเลื่อมใสศรัทธาต่อพระพุทธศาสนามาก เมื่อมีพระธุดงค์มาปักกรดโปรดสัตว์ จึงพากันไปนมัสการทำบุญฟังธรรมกันมาก จนเมื่อคุณแม่ลำไย สกุลสิงห์ คหบดีในตำบลหงาว อุทิศที่ดินจำนวน 2 ไร่  สร้างเป็นที่พักสงฆ์

ต่อมาที่พักสงฆ์บ้านหงาวได้รับการยกฐานะขึ้นเป็นสำนักสงฆ์สาขาวัดอุปนันทาราม มีพระครูสมุห์นิคม  อรุโณ  มาอยู่เป็นเจ้าสำนัก จึงมีการพัฒนาและก่อสร้างอาคารต่าง ๆ เพิ่มขึ้น  เช่น  กุฏิพระสงฆ์  หอฉัน  ศาลาการเปรียญ  เป็นต้น ต่อมามีที่ดินเพิ่มเติมเพิ่มขึ้นรวมทั้งสิ้น 22 ไร่  เศษ ดังปัจจุบัน และยกฐานะเป็น "วัดบ้านหงาว" มีพระอธิการน้อม จนฺทสโร เป็นเจ้าอาวาสรูปแรก ตั้งเป็นวัดเมื่อวันที่ 30 มกราคม พ.ศ. 2530 ได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2557

อาคารเสนาสนะประกอบด้วยอุโบสถ 2 ชั้น กว้าง 8 เมตร ยาว 15 เมตร รอบอุโบสถเทคอนกรีตเป็นลานกว้างมีลูกกรงล้อมรอบ ในแต่ละมุมทั้ง 4 ด้าน มีอาคารจัตุรมุขกว้าง มีบันไดขึ้นลงรอบทิศเหนือ ใต้ ตะวันออก ตะวันตก ด้านล่างของอุโบสถเป็นห้องโถงใช้สำหรับการประชุมสัมมนา ภายในประดิษฐานพระประธาน มีนามว่า *หลวงพ่อดีบุก* หรือ *พระติปุกะพุทธมหาศากยมุนีศรีรณังค์* เป็นพระพุทธรูปปางมารวิชัยทำจากแร่ดีบุก นอกจากนั้นวัดยังมีพิพิธภัณฑ์ท้องถิ่น ซึ่งมีการรวบรวมสิ่งของเครื่องใช้ต่างๆ ตั้งแต่อดีตจนถึงปัจจุบัน พระพุทธรูปศักดิ์สิทธิ์สมัยต่าง ๆ เครื่องมือในการร่อนแร่ ครกบดหิน และเงินตราสมัยต่าง ๆ

## อ้างอิง

บ้านหงาว
น็อลเลินดอร์ฟพลัทซ์ (สถานีรถไฟใต้ดินเบอร์ลิน)

**น็อลเลินดอร์ฟพลัทซ์** () เป็นสถานีรถไฟใต้ดินเบอร์ลิน (อู-บาน) บนสาย U1, U2, U3 และ U4 สถานีเปิดให้บริการในปี 1902 และปัจจุบันเป็นสถานีเดียวในเบอร์ลินที่มีสายรถไฟใต้ดินให้บริการสี่สาย และเป็นสถานีเดียวที่ทุกสายของ *ไคลน์โพรฟิล* (Kleinprofil) ผ่าน

สถานีตั้งชื่อตามจัตุรัสน็อลเลินดอร์ฟพลัทซ์ ซึ่งตั้งชื่อตาม Nakléřov ในประเทศเช็กเกีย สถานีตั้งอยู่ทางเหนือของชือเนอแบร์ค ที่จุดตัดของถนนโมทซ์ชทราเซอ, ไคลสท์ชทราเซอ (Kleiststraße) และ บือโลวชทราเซอ (Bülowstraße) พื้นที่นี้มีความสำคัญในฐานะศูนย์กลางของวัฒนธรรมเกย์ ใกล้กันยังเป็นที่ตั้งของตลาดวินเทอเฟลท์พลัทซ์ (Winterfeldtplatz) ซึ่งมีชื่อเสียง ต่อมาทศวรรษ 1970 ถึงต้นทศวรรษ 1980 สถานีนี้เป็นแหล่งทรุดโทรม เริ่มเป็นศูนย์กลางของคนติดเฮโรอีน, พวกพังก์ และ คนแอบอาศัยในอาคารร้าง ก่อนที่ต่อมาจะเริ่มมีการพัฒนาพื้นที่โดยรอบจนกลายเป็นแหล่งวัฒนธรรม เช่นเดียวกับพื้นที่ทางตะวันตกของคร็อยซ์บวร์ค ในปี 2002 ได้มีการด่อสร้างโดมแบบอาร์ตนูโว ลักษณะคล้ายกับโดมเดิมที่มีอยู่มาก่อนถูกทิ้งระเบิดในสงครามโลกครั้งที่สอง ผลงานโดยเครแมร์ อุนด์ โวล์ฟเฟินชไทน์

## อ้างอิง

## แหล่งข้อมูลอื่น
*
* Hoch- und Untergrundbahnhof Nollendorfplatz  entry in the list of Berlin cultural monuments
เกาะราชาน้อย

**เกาะราชาน้อย** หรือ **เกาะรายาน้อย** เป็นเกาะที่ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีเกาะราชาใหญ่ตั้งอยู่ทางทิศเหนือราว 10 กิโลเมตร เป็นเกาะที่เกิดจากการทับถมของหินปะการังจึงมีโขดหินมากกว่าหาดทราย เป็นแหล่งดำน้ำลึก มีพื้นที่ 2,011.71 ไร่ หรือ 3.22 ตารางกิโลเมตร ประกอบด้วยอ่าวที่เป็นสถานที่ท่องเที่ยวหลัก 3 อ่าว ได้แก่ อ่าวมารีน่า อ่าวบานานา และอ่าวรังไก่

แนวปะการังพบหนาแน่นทั่วเกาะ ยกเว้นด้านตะวันตกที่มีลักษณะโขดหิน พื้นที่แนวปะการังเนื้อที่ 308.59 ไร่ หรือ 0.493 ตารางกิโลเมตร โดยจะพบปะการังบริเวณที่เป็นอ่าวและพื้นทราย พื้นที่แนวปะการังทั้งหมดประมาณ 309 ไร่ แนวปะการังกว้างประมาณ 100 เมตร และขอบแนวปะการังสิ้นสุดที่ความลึกประมาณ 12 เมตร พบปะการังที่มีชีวิต 17 สกุล ขึ้นปกคลุมพื้นที่เฉลี่ย 36.4% ปะการังตายเฉลี่ย 53.34% ปะการังที่มีชนิดเด่นทั้งในด้านโคโลนีและการปกคลุมพื้นที่ส่วนใหญ่มีรูปทรงเป็นก้อน ได้แก่ ปะการังโขด (*Porites lutea*) ปะการังสีน้ำเงิน (*Heliopora coerulea*) ปะการังรังผึ้ง (*Goniastrea* spp.) ปะการังช่องดาว (*Astreopora* spp.) และปะการังช่องเล็ก (*Montipora* spp.) และปะการังลายดอกไม้ (*Pavona* spp.)

## อ้างอิง

ราชาน้อย
ราชาน้อย
วาซิลี ชิช

**วาซิลี "โตเรโร" ชิช** (; 7 สิงหาคม ค.ศ. 1982 – ) เป็นนักมวยไทยรุ่นมิดเดิลเวตชาวเบลารุส ผู้มาจากชินุกยิม ซึ่งอยู่ในมินสค์ ประเทศเบลารุส เขาเป็นแชมป์โลกมวยไทยและคิกบอกซิงห้าสมัยรวมถึงแชมป์ยุโรปห้าสมัย โดยคว้าแชมป์ทั้งระดับสมัครเล่นและระดับอาชีพ วาซิลีต่อสู้เพื่อเลื่อนชั้นที่โดดเด่นในหลายรายการ เช่น เค-วัน แมกซ์ (ซึ่งตอนนี้เลิกไปแล้ว) ไทยแอนด์คิกบอกซ์ซูเปอร์ลีก

## อาชีพ/ประวัติ
วาซิลีเติบโตในมินสค์ และเข้าร่วมเป็นสมาชิกยิมที่มีชื่อเสียงอย่าง "คิกไฟเตอร์" ใน ค.ศ. 1996 โดยเขาได้เรียนมวยไทยร่วมกับผู้ที่จะเป็นแชมป์โลกในอนาคต เช่น อังเดร คูเลบิน, อาแล็กเซย์ เพคาร์ชิก และดมีตรี ชาคูตา ครั้นใน ค.ศ. 1998 เขาชนะเลิศรายการแรกในฐานะนักกีฬาสมัครเล่นในศึกชิงแชมป์ยุโรปของสหพันธ์มวยไทยสมัครเล่นนานาชาติที่ประเทศสเปน โดยคว้าเหรียญทองรุ่นน้ำหนักไม่เกิน 51 กก. ด้วยอายุเพียง 15 ปี ตลอดจนคว้ารางวัล "เทคนิคยอดเยี่ยม" ส่วนปีต่อมา เขาได้ไปแข่งชิงแชมป์โลกที่กรุงเทพมหานคร ซึ่งเขาได้รับเหรียญทองแดงจากการแข่งกับนักสู้ที่มีประสบการณ์มากกว่ามาก โดยใน ค.ศ. 1999 เขาเป็นส่วนหนึ่งของทีมประเทศเบลารุสที่คว้าเหรียญทองแปดเหรียญ (จากทั้งหมดสิบสองเหรียญ) ในการแข่งมวยไทยชิงแชมป์โลกโดยสมาคมคิกบอกซิงโลก และสิ่งที่น่าประทับใจยิ่งกว่า คือผู้ชนะเจ็ดคนนั้นมาจากยิมคิกไฟเตอร์ของวาซิลี

## อ้างอิง

หมวดหมู่:นักมวยไทยชาวเบลารุส
หมวดหมู่:นักต่อสู้แบบผสมชายชาวเบลารุส
หมวดหมู่:นักต่อสู้แบบผสมที่ใช้มวยไทย
ราชินีเอเจนซี

**ราชินีเอเจนซี** () เป็นซีรีส์ทางโทรทัศน์ของเกาหลีใต้ปี 2023 นำแสดงโดยอี โบ-ย็อง, ซน นา-อึน, โช ซ็อง-ฮา และฮัน จุน-อู ออกอากาศทางช่องเจทีบีซี ตั้งแต่วันที่ 7 มกราคม ถึง 26 กุมภาพันธ์ 2023 ทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) จำนวน 16 ตอน

ซีรีส์เรื่องนี้ได้รับความนิยมและกลายเป็นละครที่มีเรตติ้งสูงสุดเรื่องหนึ่งในประวัติศาสตร์เคเบิลทีวีของเกาหลี

## เรื่องย่อ
ซีรีส์เรื่องนี้ติดตามเรื่องราวของ โก อา-อิน (อี โบ-ย็อง) ซึ่งกลายเป็นผู้บริหารหญิงคนแรกของเอเจนซี่โฆษณาขนาดใหญ่

## นักแสดง
### นักแสดงหลัก
* อี โบ-ย็อง แสดงเป็น โก อา-อิน:ผู้อำนวยการฝ่ายสร้างสรรค์ที่เป็นผู้นำทีมผลิตที่ 2 ของ VC Planning ซึ่งเป็นเอเจนซี่โฆษณาชั้นนำ

## อ้างอิง

หมวดหมู่:ละครโทรทัศน์เกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์แนวชีวิตการทำงานเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์โดยเอสแอลแอล
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก

การแข่งขัน**ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก** () เป็นการแข่งขันฟุตบอลชายทีมชาติรุ่นอายุไม่เกิน 21 ปี เพื่อคัดเลือก 14 ทีมที่จะเข้าร่วมแข่งขันรอบสุดท้ายของฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 โดยโรมาเนีย และ จอร์เจีย นั้นผ่านการคัดเลือกโดยอัตโนมัติในฐานะเจ้าภาพจัดการแข่งขัน

ทีมชาติสมาชิกสหภาพสมาคมฟุตบอลยุโรปทั้งหมด 55 ทีม รวมทั้งโรมาเนียและจอร์เจียแล้ว จะมีสิทธิ์เข้าร่วมการแข่งขันรอบคัดเลือก โดยผู้เข้าร่วมการแข่งขันจะต้องเกิดตั้งแต่วันที่ 1 มกราคม พ.ศ. 2543 เป็นต้นไป จึงจะมีสิทธิ์เข้าร่วม

## รอบแบ่งกลุ่ม
### การจับฉลาก

แต่ละกลุ่มจะมีหนึ่งทีมจากแต่ละโถ A–F (โถ A–E สำหรับกลุ่มห้าทีม) จากการตัดสินใจของคณะกรรมการฉุกเฉินของยูฟ่า หกคู่ทีมจะไม่ถูกจับสลากในกลุ่มเดียวกัน

* อาร์เมเนียและอาเซอร์ไบจาน
* ยิบรอลตาร์และสเปน
* บอสเนียและเฮอร์เซโกวีนา และโคโซโว
* โคโซโวและเซอร์เบีย
* โคโซโวและรัสเซีย
* รัสเซียและยูเครน

## อ้างอิง

## แหล่งข้อมูลอื่น
* The Rec.Sport.Soccer Statistics Foundation Contains full record of U-21/U-23 Championships.
* UEFA European U-21 Championship at *uefa.com*


ฟุตบอลชิงแชมป์แห่งชาติยุโรป รุ่นอายุไม่เกิน 21 ปี
ฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 รอบคัดเลือก

การแข่งขัน**ฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 รอบคัดเลือก** () จัดขึ้นระหว่างวันที่ 5–13 พฤศจิกายน พ.ศ. 2564 ในซานโตโดมิงโก สาธารณรัฐโดมินิกัน ทีมต่าง ๆ แข่งขันกันเพื่อคัดเลือกโควต้า 4 ทีมจากทั้งหมด 20 ทีมในการแข่งขันรอบสุดท้ายของการแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี

## ทีม
คอนคาแคฟทั้ง 41 ทีมได้รับการจัดอันดับตามการจัดอันดับฟุตบอลชาย รุ่นอายุไม่เกิน 20 ปี ของคอนคาแคฟ ณ เดือนมิถุนายน ค.ศ. 2019 มีทั้งหมด 34 ทีมที่เข้าร่วมการแข่งขัน ผู้เข้าแข่งขันที่มีอันดับสูงสุด 16 ทีมได้รับการยกเว้นจากรอบคัดเลือกและได้ผ่านเข้าสู่รอบแบ่งกลุ่มของการแข่งขันรอบสุดท้ายโดยตรง ในขณะที่ผู้เข้าแข่งขันที่มีอันดับต่ำสุด 18 ทีมได้เข้าร่วมในรอบคัดเลือก โดยที่ผู้ชนะทั้งสี่กลุ่มได้ผ่านเข้าสู่รอบ 16 ทีมสุดท้ายของรอบแพ้คัดออกของ การแข่งขันรอบสุดท้าย

;หมายเหตุ

## อ้างอิง

## แหล่งข้อมูลอื่น
*Under 20s – Men, CONCACAF.com
ชุมศักดิ์ นรารัตน์วงศ์

thumb|ชุมศักดิ์ นรารัตน์วงศ์

**ชุมศักดิ์ นรารัตน์วงศ์** (ชื่อเล่น: ย่อง) เกิดพฤษภาคม พ.ศ. 2510 ผู้ใช้ภาษาไทยดีเด่น เนื่องในวันภาษาไทยแห่งชาติ 29 กรกฎาคม พ.ศ. 2563 กระทรวงวัฒนธรรม, นักเขียนสารคดียอดเยี่ยมรางวัล คน ค้น ฅน พ.ศ. 2547 นักวิชาการอิสระ ชาวดุซงญอ อำเภอจะแนะ จังหวัดนราธิวาส ประเทศไทย

## ประวัติ
ชุมศักดิ์ นรารัตน์วงศ์ ผ่านการศึกษาจากดุซงญอ มัธยมต้นสุไหงปาดี และมัธยมปลายที่โรงเรียนโยธินบูรณะ กรุงเทพมหานคร

ระดับปริญญาตรีจบจากมหาวิทยาลัยรามคำแหง ปริญญาโทจากสถาบันบัณฑิตพัฒนาบริหารศาสตร์ (นิด้า) ผ่านงานด้านสื่อสารมวลชน คนถ่ายภาพ ก่อนผันตัวเองมาดำรงตนเป็น ‘คนเขียนหนังสืออิสระ’ 

นอกจากเป็นนักเขียนอิสระ นักวิชาการอิสระ ชุมศักดิ์ยังเป็นนักกิจกรรมสร้างสรรค์ในพื้นที่สามจังหวัดชายแดนภาคใต้ ก่อตั้งกลุ่มชื่อ ‘สานสายใยวัฒนธรรม หัวใจเดียวกัน’ เพื่อสร้างงานศิลปะ วัฒนธรรม เผยแพร่แง่งามชายแดนใต้สู่สังคมวงกว้าง รวมทั้งกิจกรรมพัฒนาความรู้ด้านการสื่อสารแก่เยาวชนด้วย

ชุมศักดิ์ ก่อตั้งนิตยสารสานสายใยวัฒนธรรม หัวใจเดียวกัน เพื่อเผยแพร่แง่งามชายแดนใต้ ผ่านสารคดี ภาพถ่าย วรรณกรรม รวมทั้งลงพื้นที่ เรียบเรียงเป็นหนังสือสารคดี บทความ งานวิจัย ต่อเนื่อง กระทั่ง พ.ศ. 2561 อุทยานการเรียนรู้ยะลา (TK PARK YALA) ได้มอบโล่เชิดชูเกียรติ ฐานะเป็น “ห้องสมุดมนุษย์” (Human Library) ด้านองค์ความรู้ด้านการเขียนให้ 

## ผลงานด้านการเขียน

* อเนก สิทธิประศาสตร์ : สุภาพบุรุษนักปกครอง  
* ประวัติศาสตร์สมัย หลวงปู่ทวดเหยียบน้ำทะเลจืด 
* สายฝนเหนือปากน้ำบางนรา 
* แสงเงาหลังแผ่นฟิล์ม แจ๊สสยาม 
* บุษผาในคีตกาลร็อค กิตติ กีตาร์ปืน 
* จิตวิญญาณระหว่างขุนเขา บูโด – สันกาลาคีรี 
* ใต้ร่มเย็น ด้วยพระบารมี 
* ใต้ความทรงจำ 
* เกาะติดวิกฤติไฟใต้
* ย่องไปชายแดนใต้

## อ้างอิง

หมวดหมู่:นักเขียนชาวไทย
วาร์เชาเออร์ชตราเซอ (สถานีรถไฟใต้ดินเบอร์ลิน)

**วาร์เชาเออร์ ชทราเซอ** () เป็นสถานีปลายทางฝั่งตะวันออกของรถไฟใต้ดินเบอร์ลินสาย U1 และ U3

## ประวัติศาสตร์
สถานีออกแบบโดยเพาล์ วิททิค (Paul Wittig) ภายใต้สัญญาจ้างกับซีเมินส์ อุนด์ ฮัลซเคอ เปิดให้บริการในปี 1902 ภายใต้ชื่อ วาร์เชาเออร์ บรุคเคอ (*Warschauer Brücke*; สะพานวอร์ซอ) ถือเป็นสถานียกระดับสถานีแรกของเบอร์ลิน

หลังสิ้นสุดสงครามโลกครั้งที่สอง สถานีปิดตัวลง และเปิดอีกครั้งในปี 1945 แต่เนื่องจากสถานีนี้เป็นสถานีเดียวของ U1 ที่ตั้งอยู่ในเบอร์ลินตะวันออก จึงต้องปิดบริการอีกครั้งในปี 1961 เนื่องมาจากการสร้างกำแพงเบอร์ลิน

ในปี 1990 หลังการรวมเยอรมนี มีการปรับสร้างสถานีใหม่ครั้งใหญ่ และเปิดให้บิรการอีกครั้งในปี 1995 รวมถึงเปลี่ยนชื่อเป็นชื่อปัจจุบัน (*Warschauer Straße*) เพื่อให้เป็นระเบียบเดียวกันกับสถานีของเอส-บาน ที่ตั้งอยู่ห่างออกไป 150 เมตร

## สถานที่สำคัญโดยรอบ
จากสถานีนี้สามารถเดินเท้าไปถึงสะพานโอเบออเบาม์, หอศิลป์ตะวันออก และ สนามกีฬาเมอร์เซเดซ-เบนซ์ ตัวอาคารสถานียังมีห้องใต้ดินที่เปิดเป็นดิสโกเท็ก ซึ่งหนึ่งในนั้นคือมาทรีกซ์คลุบ ที่เปิดให้บริการมาตั้งแต่ปี 1996,

## อ้างอิง

หมวดหมู่:สถานีรถไฟใต้ดินเบอร์ลิน
มูเซอุมส์อินเซิล (สถานีรถไฟใต้ดินเบอร์ลิน)

**มูเซอุมส์อินเซิล** () เป็นสถานีรถไฟใต้ดินของรถไฟใต้ดินเบอร์ลิน ตั้งอยู่ในเขตเมิทเทอ เป็นสถานีส่วนต่อขยายของสาย U5 ระหว่างอาเล็กซันเดอร์พลัทซ์ กับ บรันเดินบัวร์เคอร์ทอร์ เริ่มต้นการก่อสร้างสถานีในปี 2010 และเปิดให้บริการอย่างเป็นทางการในปี 2021

## การออกแบบ
สถานีมีชานชาลาเดี่ยวอยู่ตรงกลาง ตัวสถานีตั้งอยู่ที่ปลายทางตะวันออกของอุนแทร์เดนลินเดิน ระหว่างซ็อกยก์เฮาส์ กับ แบร์ลีเนอร์ชลอส บางส่วนของสถานีตั้งอยู่ติดกับทางใต้ของชลอสบรึคเคอ ใต้แม่น้ำชเปร ที่ความลึก 16 เมตรจากระดับถนน

ชานชาลาตั้งอยู่บนพื้นที่ระหว่างสองอุโมงค์ หลังคาเป็นทรงเรียบ สถานีเป็นผลงานออกแบบโดยมักซ์ ดูดแลร์ และได้รับแรงบันดาลใจมาจากการออกแบบเวที (stage design) โดยคาร์ล ฟรีดริค ชิงเคิล ให้กับโอเปอรา ดีเซาเบอฟลืเทอ *(Die Zauberflöte)* จากปี 1816 และมีลักษณะเป็นดวงดาวบนท้องฟ้าสีน้ำเงินเข้มเหนือรางรถไฟ

## อ้างอิง

## แหล่งข้อมูลอื่น

* 
*picture page at public-transport.net
หน่วยรองย่อย

**หน่วยรองย่อย** () เป็นหน่วยรองที่มีขนาดเล็กกว่าหน่วยระดับกองร้อยหรือหน่วยรอง ซึ่งปกติแล้วอาจจะไม่ได้มีการระบุจำแนกในเอกสารสั่งการด้วยชื่อ, หมายเลข หรือตัวอักษร โดยทั่วไปจะประกอบไปด้วย ชุดยิง, หมู่, ชุด, ตอน และชุดลาดตระเวน

## ประเภทหน่วยรองย่อย

; คำอธิบาย:
* 
* 

## อ้างอิง

หมวดหมู่:หน่วยและรูปขบวนทหารแบ่งตามขนาด
ท่าอากาศยานนานาชาติเนตาจี สุภาษ จันทระ โพส

**ท่าอากาศยานนานาชาติเนตาจี สุภาษ จันทระ โพส**  () เป็นท่าอากาศยานนานาชาติให้บริการนครโกลกาตาและเขตมหานครโกลกาตา ในประเทศอินเดีย รวมถึงเป็นศูนย์กลางการบินหลักของอินเดียตะวันออกและตะวันออกเฉียงเหนือ สถานีตั้งอยู่ห่างไปราว  จากตัวเมืองโกลกาตา ชื่อเรียกทั่วไปของท่าอากาศยานคือ **ท่าอากาศยานโกลกาตา** (Kolkata Airport) และ **ท่าอากาศยานดุมดุม** (Dum Dum Airport) ก่อนที่จะมีการเปลี่ยนชื่อในปี 1995 ตามชื่อของสุภาษ จันทระ โพส ผู้นำคนสำคัญคนหนึ่งของขบวนการเอกราชอินเดีย ชาวเบงกาลี รหัส IATA ของท่าอากาศยานคือ *CCU* ซึ่งมาจากชื่อเดิมของเมืองโกลกาตา (คัลคัททา; "Calcutta")

ท่าอากาศยานมีขนาดพื้นที่  และเป็นหนึ่งในสองท่าอากาศยานนานาชาติของรัฐ อีกแห่งคือพัคโทคระในสิลิคุรี ท่าอากาศยานมีผู้โดยสารผ่านราว 18 ล้านคน ตามข้อมูลของปีงบประมาณ 2022–23 ถือเป็นท่าอากาศยานที่ผู้โดยสารมากที่สุดอันดับหกของประเทศ รองจากเดลี, มุมไบ, บังกาลอร์, ไฮเดอราบาด และ เจนไน ท่าอากาศยานตั้งอยู่บนถนนเชสเสาร์ในเขตทุมทุม

## อ้างอิง

หมวดหมู่:ท่าอากาศยานในประเทศอินเดีย
หมวดหมู่:สิ่งก่อสร้างในโกลกาตา